ผลการศึกษาค้นคว้า เกี่ยวกับความเป็นประชาธิปไตย ของประเทศต่างๆ ในโลก
ผลของการศึกษาค้นคว้าครั้งใหม่พบว่า ในรอบสองสามปีที่ผ่านมา ประเทศที่เป็นประชาธิปไตยในโลก ยังคงมีจำนวนเท่าเก่าเมื่อเปรียบเทียบกันดูแล้ว แ
ผู้สื่อข่าววอยซ ออฟ อเมริกา ณ กรุงวอชิงตันซูซาน เพรสโต มีรายงานเกี่ยวกับดัชนีการเปลี่ยนแปลง สำหรับปีพุทธศักราช 2553ที่มูลนิธิ เบอร์เทลสแมนจัดทำขึ้น ดัชนีการเปลี่ยนแปลง ที่มูลนิธิเบอร์เทลสแมนจัดทำขึ้นซึ่งเรียกย่อๆ ว่า BTI นี้เป็นดัชนีที่วัดความก้าวหน้าตามประเทศที่กำลังพัฒนา และประเทศที่กำลังอยู่ในช่วงหัวเลี้ยวหัวต่อจำนวน 128 ประเทศขณะที่ประเทศเหล่านี้ เคลื่อนคืบหน้าไปสู่ระบอบประชาธิปไตย และการมีเศรษฐกิจแบบที่ยึดแนวการตลาดเป็นหลัก คุณซาบีน ดอนเนอร์ ผู้จัดการโครงการด้าน BTIระดับอาวุโสคนหนึ่งกล่าวว่า ในหมู่ 128ประเทศนี้ 76 ประเทศมีคุณสมบัติเหมาะสม กับการเป็นประเทศประชาธิปไตยโดยวัดจากความเข้มแข็ง ของโครงสร้างของอำนาจที่มีอยู่ เสรีภาพ ทางการเมือง ระบบการตรวจสอบ และการถ่วงดุลย์อำนาจระหว่างกันและวัฒนธรรมของพลเมืองเป็นอาทิ แต่คุณซาบีน ดอนเนอร์เตือนว่า ในหมู่ประเทศที่เป็นประชาธิปไตย76 ประเทศที่ทำการศึกษาค้นคว้ามานี้ แต่ละประเทศ ที่ระบอบประชาธิปไตยทำงานได้เป็นอย่างดีนั้นก็จะมีสองประเทศที่ระบอบประชาธิปไตย ยังขาดตกบกพร่อง เธอกล่าวด้วยว่า ในหมู่ประเทศที่เป็นประชาธิปไตยเหล่านั้น23 ประเทศมีข้อขาดตกบกพร่อง ที่ไม่สลักสำคัญอะไรนักเธอกล่าวไว้ตอนนี้ว่า ตามประเทศอีก 53 ประเทศ ที่ระบอบประชาธิปไตยยังมีข้อขาดตกบกพร่องนี้ ไม่มีการประกันด้านสิทธิทางการเมือง และสิทธิของพลเมือง ตลอดจนการแบ่งแยกอำนาจอย่างพอเพียงถึงแม้ว่าจะมีการเลือกตั้งที่เสรี และยุติธรรม เมื่อเปรียบเทียบกันดูแล้วก็ตามเธอกล่าวด้วยว่า 16 ประเทศในจำนวนนั้นรวมทั้งรัสเซีย เฮติและเคนยา มีปัญหามากทีเดียว ในเรื่องเกี่ยวกับการปฏิบัติตามตัวบทกฎหมาย ผลของการศึกษาวิจัยฉบับนั้นระบุว่า ผู้เชี่ยวชาญสังเกตเห็นว่าในรัสเซียและเวเนซวยลานั้น มีแนวโน้มไปในทางที่จะเป็นเอกาธิปไตยการปฎิบัติตามตัวบทกฎหมาย ย่อหย่อนลงไปเรื่อยๆ ในนิคารากัวและแอฟริกาใต้ตลอดจนการใช้กำลัง ขับรัฐบาลที่ได้รับเลือกตั้ง เข้ามาบริหารประเทศ ตามระบอบประชาธิปไตยออกจากอำนาจอย่างเช่นในรายของประเทศไทยและมอริตาเนีย ผู้เชี่ยวชาญของมูลนิธิเบอร์เทลสแมนกล่าวว่า เมื่อดูทีแรกไม่มีอะไรที่แสดงให้เห็นว่า กำลังมีการเปลี่ยนไปสู่เอกาธิปไตย แต่คุณซาบีน ดอนเนอร์กล่าวไว้ตอนนี้ว่า "อัตราส่วนของประเทศที่ระบอบประชาธิปไตย ขาดตกบกพร่องอย่างร้ายแรง เพิ่มขึ้นเป็นสองเท่าถึงแม้ว่าจำนวนประเทศที่เป็นประชาธิปไตย ยังคงเท่าเดิม แต่คุณภาพของระบบการเมือง ในหลายประเทศย่อหย่อนลงไปอย่างเป็นกอบเป็นกำ" ตามดัชนี BTI 5ประเทศทางละตินอเมริกา ที่ระบอบประชาธิปไตยบกพร่องมากทีเดียวได้แก่เฮติ กัวเตมาลา นิคารากัว โคลอมเบียและเอควาดอร์ ส่วน 5 ประเทศทางแอฟริกาได้แก่เบอร์กีนา ฟาร์โซ เคนยา อังโกลา เลโซโตและบูรุนดีส่วนประเทศทางเอเชียสี่ประเทศ ที่ระบอบประชาธิปไตยบกพร่องมากทีเดียว ได้แก่เนปาลศรีลังกาประเทศไทยและฟิลิปปินส์ นอกจากนี้ก็ยังมีรัสเซียอีกประเทศหนึ่งทางตะวันออกกลางนั้น อิรักเป็นประเทศเดียว ที่ระบอบประชาธิปไตยบกพร่องอย่างมากส่วนทางเอเชียใต้ ก็มีปากีสถานและอัฟกานิสถาน ที่ระบอบประชาธิปไตยบกพร่องอย่างมาก คุณซาบีน ดอนเนอร์กล่าวว่า เมื่อระบอบประชาธิปไตยย่อหย่อนลงไปก็จะมองเห็นผลกระทบที่มีต่อสถาบัน ที่เป็นแกนสำคัญของการเข้าร่วมทางการเมือง อย่างเช่นเสรีภาพด้านสื่อมวลชน คุณซาบีน ดอนเนอร์กล่าวไว้ตอนนี้ว่า "มีประเทศในทุกภาคของโลกที่เสรีภาพของสื่อมวลชน และเสรีภาพในการแสดงความคิดเห็นลดน้อยลงไปอย่างเป็นกอบเป็นกำ" เธอกล่าวด้วยว่า เรื่องแบบนี้เกิดขึ้นเป็นครั้งแรกในรอบ15ปีของการจัดทำดัชนี BTI คุณซาบีน ดอนเนอร์กล่าวต่อไปว่าประเทศทางแอฟริกามากมายหลายแห่ง ตกอยู่ในสภาพดังกล่าวแต่เธอเน้นด้วยว่า โลกกำลังประสพแนวโน้มที่ว่านี้ บรรดานักวิเคราะห์ตั้งข้อสังเกตว่า ช่วงของการประเมินสถานการณ์เริ่มตั้งแต่ต้นปีพุทธศักราช 2550 ไปจนถึงต้นปีพุทธศักราช2552 ซึ่งเป็นช่วงที่การขยายตัวของเศรษฐกิจ ที่ดำเนินมาเป็นเวลายาวนานหยุดลงบรรดานักวิเคราะห์กล่าวด้วยว่า รัฐบาลของประเทศต่างๆ มีความโน้มเอียงที่จะทอดทิ้งการปฎิรูปเมื่อเศรษฐกิจของประเทศมีท่าทีว่าเข้มแข็ง